joelniklaus/EU_Wikipedias huggingface dataset:
Ζοζέ Μαρία Νέβες

Ο Ζοζέ Μαρία Νέβες (José Maria Pereira Neves, 1960-) είναι πολιτικός από το Πράσινο Ακρωτήριο, Πρόεδρος του Πράσινου Ακρωτηρίου από τις 9 Νοεμβρίου 2021. Διατέλεσε και αρχηγός κυβερνήσεως από το 2001 ως το 2016. Είναι μέλος του Αφρικανικού Κόμματος για την Ανεξαρτησία του Πρασίνου Ακρωτηρίου (PAICV). Είναι υπέρ της ένταξης της χώρας του στην Ε.Ε..

Βιογραφία 
Γεννήθηκε στις 28 Μαρτίου 1960. Μέρος της ανώτερης εκπαίδευσής του πραγματοποιήθηκε στο Ίδρυμα Ζετούλιο Βάργκας, στη Βραζιλία.

Τον Οκτώβριο του 2021, ο Χοσέ Μαρία Νέβες κέρδισε τις προεδρικές εκλογές στον πρώτο γύρο της 17ης Οκτωβρίου, σύμφωνα με τα πρώτα αποτελέσματα που δημοσιεύθηκαν σε επίσημη ιστοσελίδα. κέρδισε το 51,5% των ψήφων, μια απόλυτη πλειοψηφία απαραίτητη για να εκλεγεί στον πρώτο γύρο, σύμφωνα με αυτά τα αποτελέσματα που αφορούν το 97% των εκλογικών κέντρων.

Πρωθυπουργία 
Έγινε πρωθυπουργός την 1η Φεβρουαρίου του 2001. Το 2005 επισκέφθηκε 8 πρωτεύουσες πολιτειών της Βραζιλίας και στις 22 Αυγούστου τον προσφώνησε ο Πρόεδρος της Βραζιλίας, Λούλα ντα Σίλβα.

Ο Νέβες αναγνώρισε τα καταστροφικά αποτελέσματα της δουλείας και της αποικιοκρατίας στην Αφρική. Ωστόσο, έχει δηλώσει ότι πρωταρχικά οι Αφρικανοί ηγέτες είναι υπεύθυνοι για τα προβλήματα της ηπείρου σήμερα και ότι "θα πρέπει να αναλάβουν τις ευθύνες τους και να αναπτύξουν με σαφήνεια μια στρατηγική για το μέλλον της Αφρικής, που θα επωφελείται από όλες τις ανθρώπινες δυνατότητες και από τους φυσικούς πόρους."

Στις 27 Ιουνίου του 2008 ανακοινώθηκε ο σχηματισμός νέας κυβέρνησης με πρωθυπουργό τον ίδιο. Επρόκειτο για την πρώτη κυβέρνηση στην ιστορία της χώρας με τις γυναίκες-υπουργούς να έχουν 8 επί συνόλου 15 υπουργείων.

Στις εκλογές που διενεργήθηκαν στις 6 Φεβρουαρίου 2011, το κυβερνών κόμμα του Νέβες κέρδισε σχεδόν 51% και 37 επί συνόλου 72 εδρών. Η αντιπολίτευση παραδέχτηκε την ήττα της στις εκλογές, καθώς πέτυχε ποσοστό γύρω στο 42% των ψήφων και 33 έδρες.

Έπειτα από τις βουλευτικές εκλογές του 2016, αποχώρησε από την πρωθυπουργία έπειτα από 15 χρόνια και νέος πρωθυπουργός ανέλαβε ο Ουλίσες Κορέια ε Σίλβα.

Έπειτα από τη νίκη του στις εκλογές του 2021, ορκίστηκε πρόεδρος στις 9 Νοεμβρίου 2021.

Παραπομπές

Εξωτερικοί σύνδεσμοι 

 Βιογραφία , Πανεπιστήμιο της Βοστόνης, 9 Οκτωβρίου 2003.

Πρωθυπουργοί του Πρασίνου Ακρωτηρίου
Ηγέτες εν ενεργεία
Πέντρο Πίρες

Ο  Πέντρο Πίρες (Pedro Verona Rodrigues Pires, 29 Απριλίου 1934) είναι σοσιαλιστής πολιτικός από το Πράσινο Ακρωτήριο και πρόεδρος του κράτους από το 2006. Είναι επίσης πρόεδρος (εξελέγη το 1993 ) του Αφρικανικού Κόμματος για την Ανεξαρτησία του Πράσινου Ακρωτηρίου. Το Μάρτιο του 2001 ανέλαβε πρόεδρος με το Αφρικανικό Κόμμα για την Ανεξαρτησία του Πρασίνου Ακρωτηρίου (PAICV) διαδεχόμενος τον Αντόνιο Μασκαρένιας Μοντέιρο και κυβέρνησε ως το Σεπτέμβριο του 2011.

Καριέρα 
Γεννήθηκε στις 29 Απριλίου 1934. Υπήρξε πρωθυπουργός από το 1975 μέχρι το 1991, οπότε και ηττήθηκε στις πρώτες πολυκομματικές εκλογές στη χώρα. Νωρίτερα, τον Αύγουστο του 1990 αντικατέστησε τον Αριστίντες Περέιρα στο αξίωμα του γενικού γραμματέα του κόμματος PAICV. Το 1997 εξελέγη με 68% πρόεδρος του κόμματος από το συνέδριο

Πρόεδρος  
Η πρώτη του θητεία στον προεδρικό θώκο ξεκίνησε έπειτα από την οριακή του νίκη στις προεδρικές εκλογές του 2001
. Επανεξελέγη στις εκλογές της 12ης Φεβρουαρίου 2006, με 50,98% έναντι 49,02% για τον Κάρλος Βέιγκα.

Έπειτα από τη λήξη και της δεύτερης θητείας του, το 2011, τον διαδέχθηκε στο προεδρικό αξίωμα ο Ζόρζε Κάρλος Φονσέκα.

Παραπομπές 

Πιρες
Πρωθυπουργοί του Πρασίνου Ακρωτηρίου
Ντίμα Μπιλάν

Ο Ντίμα Νικολάγιεβιτς Μπιλάν (, γεννηθείς Βίκτορ Νικολάγιεβιτς Μπελάν, , 24 Δεκεμβρίου 1981, Ουστ-Τζεγκουτά, Καρατσάεβο-Κιρκασσία) είναι Ρώσος τραγουδιστής της ποπ μουσικής, νικητής στο διαγωνισμό τραγουδιού της Eurovision του 2008.

Έγινε περισσότερο γνωστός το 2006 όταν επιλέχθηκε από το τηλεοπτικό κανάλι Channel One να εκπροσωπήσει τη Ρωσία στο διαγωνισμό τραγουδιού της Εurovision στην Αθήνα, όπου τραγούδησε το Never let you go. Τελικά, κατάφερε να προκριθεί στον τελικό, όπου πήρε τη 2η θέση.

To 2008 έλαβε μέρος ξανά στον διαγωνισμό, στη Σερβία αυτή τη φορά, με το τραγούδι Believe, με το οποίο και κατέκτησε την πρώτη θέση.

Έχει κερδίσει 2 βραβεία στα ρωσικά MTV (καλλιτέχνη και ηθοποιού της χρονιάς).

Το 2007 κερδίζει αμέσως 6 βραβεία MTV από τα 11 που μπορούσε να πάρει.

Ο Dima Bilan απέκτησε κλασσική υποτροφία στη διάσημη ακαδημία μουσικής Gnesin. Όσο καιρό σπούδαζε στην ακαδημία μουσικής είχε γνωρίσει τον κορυφαίο Ρώσο μάνατζερ στο σόου και την επιχείρηση του Yuriy Aizenship, ο οποίος έχει γίνει μάνατζερ του Μπιλάν. Το 2003 ο Μπιλάν αποφοίτησε από την ακαδημία Gnesin και έλαβε το δίπλωμα του από τα χέρια του ιδιαίτερα σεβαστού καλλιτέχνη Ρώσου Ιωσήφ Κομπζόν.

Δισκογραφία

Δίσκοι 
 I Am a Night Hooligan (2003) 
 Between the Heaven and the Sky (2004)
 Время река (Βριέμια ριέκα) (2006)
 Против правил (Πρότιβ πράβιλ) (2008)
 Believe (2009)

Singles 
 Я тебя помню (2005)
 Not That Simple (2005)
 Ты должна рядом быть (2005)
 Never Let You Go (2005)
 Это была любовь (2006)
 Βelieve (2008)
 Lonely (Russian version — Toska) (2008)
NEW singles 2012
-Дима Билан и Юля Волкова - Любовь - Сука
-Julia Volkova & Dima Bilan - Back To Her Future
-Dima Bilan - Просто всё ускорилось 
-Дима Билан - Так не бывает
-Дима Билан, Ian Somerhalder - Слепая любовь

Παραπομπές

Διαγωνισμός Τραγουδιού Eurovision 2006
Διαγωνισμός Τραγουδιού Eurovision 2008
Νικητές Διαγωνισμού Τραγουδιού Eurovision
Συμμετέχοντες στο διαγωνισμό τραγουδιού Eurovision με την Ρωσία
Συμμετέχοντες στη Eurovision
Ρώσοι τραγουδιστές
Ρώσοι ηθοποιοί
Νικητές World Music Awards
Κώδικας Μορς

Ο Κώδικας Μορς είναι μια μέθοδος για μετάδοση πληροφορίας με παλμούς μικρής και μεγάλης διάρκειας (τελείες και παύλες)

. Επινοήθηκε για τη μετάδοση μηνυμάτων μέσω τηλεγράφου στα μέσα του 1830 από τον Σάμιουελ Μορς.

Ιστορικό
Αρχικά δημιουργήθηκε για τον ηλεκτρικό τηλέγραφο του Σάμιουελ Μορς στα μέσα της δεκαετίας του 1830. Επίσης χρησιμοποιήθηκε εκτενώς στην πρώιμη ραδιοεπικοινωνία από τις αρχές του 1890. Η χρήση του προϋποθέτει την ύπαρξη ειδικά εκπαιδευμένου προσωπικού, για το λόγο αυτό η ανάπτυξη πιο σύγχρονων μεθόδων και τεχνολογιών επικοινωνίας συνέβαλε στην κατάργησή του στα μέσα της δεκαετίας του 1990. Σήμερα χρησιμοποιείται μόνο σε εξειδικευμένες εφαρμογές όπως οι ραδιοφάροι. Επίσης χρησιμοποιείται συστηματικά από τους ραδιοερασιτέχνες. Ο κώδικας Μορς είναι ο μόνος ψηφιακός κώδικας που μπορεί να ληφθεί ακουστικά από ανθρώπους, πράγμα που τον κάνει κατάλληλο για αυτόματη αποστολή σύντομων ψηφιακών μηνυμάτων σε φωνητικά κανάλια.

Αλφάβητο
Τα πεζά γράμματα και ο τόνος δεν χρησιμοποιείται στο αλφάβητο Μορς, ενώ οι δίφθογγοι χρησιμοποιούνται πλέον σπάνια και συνήθως απλώς χρησιμοποιούνται οι κωδικοί των αντίστοιχων γραμμάτων που τους απαρτίζουν.

Σημεία Στίξης 
Τα σημεία στίξης έχουν ως παρακάτω:

Ψηφία 
Τα ψηφία έχουν ως παρακάτω:

Ειδικοί κωδικοί 
Σε κάποιες ειδικές περιπτώσεις χρησιμοποιούνται ειδικοί κωδικοί:

Μνημονικό σύστημα
Για τα γράμματα των οποίων η κωδικοποίηση αποτελείται μόνο από τελείες ή μόνο από παύλες, χρησιμοποιείται ο μνημονικός κανόνας "ΕΙΣΗ ΤΜΟΧ". Το Ε κωδικοποιείται με μια τελεία, Ι με δυο, το Σ με τρεις, το Η με τέσσερις. Το Τ κωδικοποιείται με μια παύλα, το Μ με δυο, το Ο με τρεις, το Χ με τέσσερις.

Για την εκμάθηση των υπόλοιπων γραμμάτων του αλφάβητου χρησιμοποιείται η ακολουθία:

 ΑΝ ΒΑΟΥ ΓΡΙ ΔΙΑ ΤΖΙΑ ΘΕΜΑ ΚΟΚ ΕΛΙΑ ΝΑ ΞΟΥΤ ΑΡΠΑ ΑΡΑ ΛΥΝΞ ΟΥΦΑ ΧΛΕΨ ΩΧΡ

Αντικαθιστώντας τα φωνήεντα με τελεία και τα σύμφωνα με παύλα, προκύπτει η κωδικοποίηση του αντίστοιχου γράμματος σε Μορς. Το Λ για παράδειγμα, αντιστοιχείται στο "ΕΛΙΑ" του μνημονικού κανόνα και κωδικοποιείται σε Μορς "·-··"

Παραπομπές

Ιστορία των τηλεπικοινωνιών
Κωδικοποιήσεις
Νίκος Γούναρης

Ο Νίκος Γούναρης (3 Μαρτίου 1915 - 5 Μαΐου 1965) ήταν Έλληνας τραγουδιστής που έκανε καριέρα την δεκαετία του 1950.

Βιογραφία
Μεσουράνησε τη δεκαετία του 1950 στο ελληνικό πεντάγραμμο, είτε σόλο, είτε σε συνεργασία με το Τρίο Μπελκάντο. Υπηρέτησε με συνέπεια το λεγόμενο ελαφρό τραγούδι.

Η δεκαετία του 1950 χαρακτηρίστηκε από τη μεγάλη κόντρα του λαϊκού και ελαφρού τραγουδιού μετά τον αδελφοκτόνο εμφύλιο πόλεμο. Ο Γούναρης ήταν ο κύριος εκφραστής αυτού του είδους. Χαρακτηριστικά είναι τα λόγια του Βασίλη Τσιτσάνη: «Όσο υπάρχει Γούναρης δεν μπορεί το λαϊκό να σηκώσει κεφάλι».  Το λαϊκό τραγούδι θα πάρει, βεβαίως, τη ρεβάνς πολύ σύντομα, τη δεκαετία του 1960 και θα κυριαρχήσει ολοκληρωτικά τα επόμενα χρόνια.

Ο Νίκος Γούναρης πρωτοεμφανίστηκε το 1936 και αναδείχθηκε στην Κατοχή, παράλληλα με τη συμμετοχή του στην Αντίσταση. Προσέφερε ανεκτίμητες υπηρεσίες στον αγώνα της απελευθέρωσης και για τις πράξεις του τιμήθηκε με το Αριστείο της Εθνικής Αντίστασης.

Μεγάλες επιτυχίες του υπήρξαν τα τραγούδια: «Αυτός ο άλλος», «Ένα βράδυ που ’βρεχε», «Σκαλί σκαλί θα κατεβώ» και «Άρχισαν τα όργανα». Είναι επίσης γνωστός από τη συμμετοχή του στο Τρίο Μπελκάντο.

Ο δημοφιλής Έλληνας τροβαδούρος πέθανε από καρκίνο στις 5 Μαΐου του 1965.

Επιλεγμένα τραγούδια 
(κατ΄ αλφαβητική σειρά)

Εξωτερικοί σύνδεσμοι 
 Η Βιογραφία του στο sansimera
 
 Νίκος Γούναρης στον Πανδέκτη, του Εθνικού Ιδρύματος Ερευνών.
 The King's Singers - Το κοκοράκι

Παραπομπές 

Έλληνες άνδρες τραγουδιστές
Γλώσσα (ψάρι)

Η γλώσσα είναι επίπεδο ψάρι. Απαντάται σε αμμώδη σημεία του βυθού και συνήθως κολυμπά πολύ κοντά στο βυθό, με αποτέλεσμα να είναι σχετικά δύσκολο να το εντοπίσει κανείς. Διακρίνεται κατά διαστάσεις σε μεγάλη και μικρή και κατά είδος σε Γλώσσα η κοινή  ή Γλώσσα η γλώσσα (Solea vulgaris ή Solea solea) και Γλώσσα η ξανθή  ή Γλώσσα η κίτρινη (Solea lutea) που αμφότερες ανήκουν στην οικογένεια "Γλωσσίδες" (Soleidae). 

Το ψάρι αυτό γεννιέται με κατακόρυφο προσανατολισμό, όπως τα συνηθισμένα ψάρια. Σιγά - σιγά αρχίζει να γέρνει και να ακουμπάει στον βυθό. Η πλευρά που ακουμπάει κάτω γίνεται πλακέ και άσπρη. Το μάτι που είναι από κάτω, σιγά - σιγά μετακινείται και έρχεται δίπλα σε αυτό που είχε μείνει από πάνω.

Είναι ιδιαίτερα νόστιμο ψάρι και αρκετά εύκολο να φαγωθεί γιατί δε μένουν άλλα κόκαλα αν απομακρύνει κανείς το κεντρικό κόκκαλο. (Υπάρχει και σχετική σατιρική παροιμία : Η γλώσσα κόκκαλα δεν έχει, εκτός αν είναι ψάρι).
Η αλιεία της γλώσσας στις ελληνικές θάλασσες, από στατιστική άποψη, παρακολουθείται. Συγκεκριμένα το 2001 αλιεύθηκαν 563 τόνοι, το 2002 752 τόνοι και το 2003 923 τόνοι.

Λαογραφία 
-"Ποιο ψάρι έχει και τα δυο του μάτια πάνω από το ίδιο μάγουλο;

Δείτε επίσης 
Αλιεία
Κατάλογος ελληνικών αλιευμάτων 

Πλευρονηκτόμορφα
Ψάρια ελληνικών θαλασσών
Αλιεύματα
Άρνσμπεργκ (διοικητική περιφέρεια)

Η διοικητική περιφέρεια Άρνσμπεργκ (γερμ. Regierungsbezirk Arnsberg) είναι μια από τις πέντε διοικητικές περιφέρειες του γερμανικού ομόσπονδου κρατιδίου της Βόρειας Ρηνανίας-Βεστφαλίας. Έχει 3.723.712 κατοίκους (31 Δεκεμβρίου 2007) και έκταση 8.249,34 χμ².

Γεωγραφία
Η διοικητική περιφέρεια Άρνσμπεργκ βρίσκεται στο νοτιοανατολικό μέρος της Βόρειας Ρηνανίας-Βεστφαλίας. Οι πέντε μεγαλουπόλεις στο βορειοδυτικό τμήμα της περιφέρειας αποτελούν σημαντικό μέρος της πυκνοκατοικημένης κοιλάδας του Ρουρ. Ο νότος και η ανατολή της περιφέρειας εντούτοις σχετικά χαμηλή πυκνότητα πληθυσμού.

Γειτονικές περιφέρειες και κρατίδια
Η διοικητική περιφέρεια Άρνσμπεργκ συνορεύει στο βορρά με την διοικητική περιφέρεια Μίνστερ και την διοικητική περιφέρεια Ντέτμολντ, στην ανατολή με το κρατίδιο της Έσσης, στο νότο με το κρατίδιο της  Ρηνανίας-Παλατινάτου και στη δύση με τις περιφέρειες Κολωνίας και Ντίσελντορφ.

Διοικητική διαίρεση
Η διοικητική περιφέρεια Άρνσμπεργκ διαιρείται σε επτά επαρχίες (Kreise), οι οποίες συμπεριλαμβάνουν συνολικά 78 δήμους. Πέραν αυτών υπάρχουν πέντε ανεξάρτητες αστικές περιφέρειες  (kreisfreie Städte), ανεξάρτητες των επαρχιών.

Πηγές

Εξωτερικοί σύνδεσμοι 

 Επίσημη ιστοσελίδα

Αρνσμπεργκ
Σαμψών και Δαλιδά

Το Σαμψών και Δαλιδά Είναι μια ιστορία που γράφεται αρχικά στο Νεβι'ίμ της Παλαιάς Διαθήκης μέσα στην Αγία Γραφή, στο βιβλίο των Κριτών.

Επιπλέον, είναι μια βιβλική όπερα σε τρεις πράξεις του Καμίγ Σαιν-Σανς, που βασίστηκε στο ομώνυμο ποίημα του Φερ. Λεμαίρ με θέμα το γνωστή ιστορία της Παλαιάς Διαθήκης.

Το έργο ανεβάσθηκε μετά από πολλά και επίμονα διαβήματα του Λιστ στη Βαϊμάρη το 1877. Ενώ στην Όπερα των Παρισίων το 1892.

Σήμερα το έργο αυτό χαρακτηρίζεται ως ένα από τα αριστουργήματα της γαλλικής λυρικής σκηνής.

Παραπομπές

Εξωτερικοί σύνδεσμοι
 

Όπερες στη γαλλική γλώσσα
Όπερες του Σαιν-Σανς
Ντέτμολντ (διοικητική περιφέρεια)

Η διοικητική περιφέρεια Ντέτμολντ (γερμ. Regierungsbezirk Detmold) είναι μια από τις πέντε διοικητικές περιφέρειες του γερμανικού ομόσπονδου κρατιδίου της Βόρειας Ρηνανίας-Βεστφαλίας. Έχει 2.071.642 κατοίκους (30 Ιουνίου 2004) και έκταση 6.518 χμ².

Γεωγραφία 
Η διοικητική περιφέρεια Ντέτμολντ βρίσκεται στο βορειοανατολικό μέρος της Βόρειας Ρηνανίας-Βεστφαλίας, μεταξύ του Γερμανικού Βαθυπέδου (Norddeutsche Tiefebene) και των Μεσαίων Όρων (Mittelgebirge). Έχει σε σχέση με τις άλλες διοικητικές περιφέρειες του κρατιδίου την χαμηλότερη πυκνότητα πληθυσμού, σχεδόν διπλάσια όμως από το γειτονικό κρατίδιο της Κάτω Σαξονίας. Ο πληθυσμός συγκεντρώνεται κυρίως στις περιοχές Μπίλεφελντ, Χέρφορντ και Μίντεν στο μήκος της εθνικής οδού Α2.

Γειτονικές περιφέρειες και κρατίδια 
Η διοικητική περιφέρεια Ντέτμολντ συνορεύει στο βορρά και στην ανατολή με το κρατίδιο της Κάτω Σαξονίας, στο νότο με το κρατίδιο της Έσσης και στην δύση με τις περιφέρειες Μίνστερ και Άρνσμπεργκ.

Διοικητική διαίρεση 
Η διοικητική περιφέρεια Ντέτμολντ διαιρείται σε έξι επαρχίες (Kreise), οι οποίες συμπεριλαμβάνουν συνολικά 69 δήμους. Πέραν αυτών υπάρχει μια ανεξάρτητη αστική περιφέρεια (kreisfreie Stadt).

Εξωτερικοί σύνδεσμοι 

 Επίσημη ιστοσελίδα

Ντέτμολντ
Ηλεκτρονικό παιχνίδι

Ηλεκτρονικό παιχνίδι ονομάζεται το παιχνίδι το οποίο χρησιμοποιεί ηλεκτρονικά στοιχεία για να δημιουργήσει ένα διαδραστικό σύστημα, μέσα στο οποίο μπορεί να παίξει ένας παίκτης. Σήμερα, η πιο κοινή μορφή ηλεκτρονικού παιχνιδιού είναι το βιντεοπαιχνίδι, και για αυτόν το λόγο οι όροι συχνά χρησιμοποιούνται, λανθασμένα, ως συνώνυμοι. Άλλα κοινά είδη ηλεκτρονικού παιχνιδιού, που περιλαμβάνουν όχι-μόνο-οπτικά προϊόντα, είναι τα φορητά ηλεκτρονικά παιχνίδια, τα αυτόνομα συστήματα (π.χ. pinball, κουλοχέρης, ή ηλεκτρομηχανικά παιχνίδια arcade), και συγκεκριμένα μη-οπτικά προϊόντα (π.χ. παιχνίδια ήχου). Εκτός απο αυτό τα παιδια μέσα απο τα βιντεοπαιχνίδια μπορούν να αναπτύξουν την αυτοπεπήθησή τους κατά πολύ

Δείτε επίσης 
 Βιντεοπαιχνίδι
 Παιχνίδι arcade

Παραπομπές 

Βιντεοπαιχνίδια
Ηλεκτρονικά παιχνίδια
Τεχνολογία
Ψηφιακά μέσα
Ψυχαγωγία
Ηλεκτρονική σχεδίαση
Πέσια

Η Πέσια (ιταλικά: Pescia) είναι πόλη της Ιταλίας στην περιφέρεια της Τοσκάνης (επαρχία της Πιστόια), και έχει 17.000 κάτοικους. Είναι γνωστή σαν ανθοπαραγωγικό κέντρο.

Πόλεις της Τοσκάνης
Γκιανέντρα

Ο Γκιανέντρα Μπιρ Μπικράμ Σαχ Ντεβ (ज्ञानेन्द्र शाह, 7 Ιουλίου 1947) ήταν ο τελευταίος βασιλιάς του Νεπάλ, κατά θέση Μαχαραγιά. Το Δεκέμβριο του 2007 το Νεπάλ κινήθηκε προς την κατάργηση της 240χρονης μοναρχίας.

Βιογραφία 
Γεννήθηκε στις 7 Ιουλίου του 1947 και ήταν γιος του δεύτερου γιου του Μαχαραγιά Μαχέντρα. Ως νήπιο ανακηρύχθηκε Βασιλιάς (1950–1951, μη διεθνώς αναγνωρισμένος) όταν η υπόλοιπη οικογένεια ήταν στην εξορία. Το 1951 κατέλαβε την εξουσία η οικογένεια των Ράνα.

Πενήντα περίπου χρόνια μετά, τον Ιούνιο του 2001, όταν ο ανεψιός του πρίγκηπας διάδοχος Ντιπέντρα εκτέλεσε όλη σχεδόν την οικογένειά του, γονείς και αδέλφια του, ανάμεσά τους και τον Βασιλιά Μπιρέντρα, και στη συνέχεια του περίεργου θανάτου του, ο Γκιανέντρα ανέλαβε Βασιλιάς. 

Την 1η Φεβρουαρίου του 2005, διέλυσε το Κοινοβούλιο και ανέλαβε δικτατορικές εξουσίες, κατηγορώντας την κυβέρνηση του Σερ Μπαχαντούρ Ντέουμπα για ανικανότητα στο να εξασφαλίσει την ειρήνη (καθώς μαινόταν ο εμφύλιος με τους Μαοϊστές αντάρτες). Το 2006, έπειτα από διαδηλώσεις, που προκάλεσαν 23 νεκρούς, υποχρεώθηκε να επαναφέρει το Κοινοβούλιο και να διορίσει Πρωθυπουργό τον γηραιό Γκιρίγια Πρασάντ Κοϊράλα. Ο ίδιος υποχρεώθηκε να παραδώσει τα καθήκοντά του στο Κοινοβούλιο και να παραμείνει ως εθιμοτυπικός βασιλιάς, μέχρι την κατάργηση της 240χρονης μοναρχίας, στις 28 Μαΐου του 2008. Η χώρα μεταβλήθηκε σε ομοσπονδιακή δημοκρατία.

Ο έκπτωτος βασιλιάς, εγκαταλείποντας το παλάτι, στις 11 Ιουνίου του 2008 σε τηλεοπτικό του διάγγελμά του προς το λαό δήλωσε ότι σέβεται την απόφαση του λαού να καταργηθεί η βασιλεία και να ανακηρυχθεί η χώρα σε αβασίλευτη δημοκρατία.

Παραπομπές 

Μονάρχες του Νεπάλ
Άνω Βαυαρία

Η διοικητική περιφέρεια Άνω Βαυαρία (γερμ. Regierungsbezirk Oberbayern) είναι μια από τις επτά διοικητικές περιφέρειες του γερμανικού ομόσπονδου κρατιδίου της Βαυαρίας. Έχει 4.232.962 κατοίκους (30 Σεπτεμβρίου 2005) και έκταση 17.529,63 χμ². Η διοικητική περιφέρεια Άνω Βαυαρία βρίσκεται στο νοτιοανατολικό μέρος της Βαυαρίας. Συνορεύει βορειοανατολικά με την διοικητική περιφέρεια Κάτω Βαυαρία, βορειοδυτικά με την Μέση Φραγκονία, δυτικά με την Σουηβία, στο νότο και στην ανατολή με την Αυστρία.

Διοικητική διαίρεση 
Η διοικητική περιφέρεια Άνω Βαυαρία διαιρείται σε 20 επαρχίες (Landkreise) και τρεις ανεξάρτητες αστικές περιφέρειες (kreisfreie Städte), ανεξάρτητες των επαρχιών.

Εξωτερικοί σύνδεσμοι 

 Επίσημη ιστοσελίδα 

Ανω Βαυαρια
Ανω Βαυαρια
Χατζής

Ο όρος Χατζής, αραβικά Χάτζι, απαντάται εθιμικά ως προσωνύμιο μουσουλμάνων και χριστιανών, σημαίνοντας το προσκύνημα που έχει κάνει αυτός που το φέρει, στον ιερό τόπο της θρησκείας του. Η λέξη προέρχεται πρωταρχικά από την ελληνική λέξη άγιος (hagios) εκλειπούσης της κατάληξης  - ος δηλ.hag-χατζ και δευτερευόντως το πήραν οι άλλοι λαοί αραβικό "χατζ" που σημαίνει «στέκομαι μπροστά σε μια θεότητα σε ιερό μέρος» ή «ταξίδι σε ένα ιερό μέρος». Πολλά ονόματα έχουν το πρώτο συνθετικό τη λέξη Χατζη ή είναι εξ'ολοκλήρου Χατζής.

Ισλάμ 
Ως τίτλος απονέμεται στους, μουσουλμάνους στο θρήσκευμα, προσκυνητές που πραγματοποιούν το Χατζ, το ιερό προσκύνημα δηλαδή στην ιερή πόλη του Ισλάμ τη Μέκκα (το οποίο λαμβάνει χώρα κάθε χρόνο τον δωδέκατο ισλαμικό μήνα, Ντουλ - Χιτζά) και το οποίο αποτελεί τον πέμπτο από τους πέντε στύλους του Ισλάμ. 

Το Ισλάμ ορίζει πως κάθε μουσουλμάνος επιβάλλεται να πραγματοποιήσει το ιερό προσκύνημα στη Μέκκα τουλάχιστον μια φορά στη ζωή του εφόσον:

Έχει ενηλικιωθεί
Είναι ψυχικά και σωματικά υγιής
Είναι ελεύθερος
Οι πόροι του να είναι επαρκείς ώστε να πραγματοποιήσει το ταξίδι, να είναι συνεπής στις οικονομικές του υποχρεώσεις και να μπορούν να συντηρηθούν οι οικίοι του στη διάρκεια της απουσίας του
Συνοδεύεται από τον σύζυγό της εάν είναι γυναίκα

Ο τίτλος για τους άντρες που πραγματοποιούν το τελετουργικό προσκύνημα είναι Χατζή και για τις γυναίκες Χατζά.

Χριστιανισμός 
Ως προσωνύμιο τίθεται (κατ΄ έθιμο) προ του ονόματος του κάθε Ορθόδοξου Χριστιανού (στο θρήσκευμα) που επισκέπτεται τους Αγίους Τόπους και που βαπτίζεται στον Ιορδάνη ποταμό. Η αποδοχή του προσωνυμίου "Χατζής" δεν είναι υποχρεωτική. Αποτελεί όμως νόμιμο λόγο (εθιμικού δικαίου) αλλαγής του επιθέτου των απογόνων του προσκυνητή. Έχουν δε σημειωθεί πολλές τέτοιες αντικαταστάσεις επιθέτων. Π.χ. ένας χριστιανός που ονομάζεται Ανδρέας επισκέπτεται τους Αγίους Τόπους και όταν επιστρέφει προσφωνείται Χατζηανδρέας. Τα παιδιά του, που ενδεχομένως έφεραν το επίθετο Ανδρέου, μπορούν να το αντικαταστήσουν με το Χατζηανδρέου.

Ανεξάρτητα από την επιστολογραφία σε εμπορικές κυρίως επιγραφές (ταμπέλες) προς περιορισμό του ονόματος αντί Χατζής τίθεται το ενδεικτικό Χ" προ του επιθέτου. Σήμερα το έθιμο αυτό τείνει να σβήσει.

Παραπομπές

Ισλαμικοί θρησκευτικοί τίτλοι και βαθμοί
Λαογραφία
Προσκυνήματα
Τζον Κουφούρ

Ο Τζον Κουφούρ (John Kufuor, 8 Δεκεμβρίου 1938) είναι Γκανέζος πολιτικός. Διετέλεσε πρόεδρος από το 2001 ως το 2009.

Καριέρα 
Γεννήθηκε στις 8 Δεκεμβρίου του 1938. Ήταν Υπουργός Εξωτερικών την περίοδο 1969-72. Ήρθε σε σύγκρουση με τον ισχυρό άνδρα της χώρας, Τζέρι Ρόλιγκς και παραιτήθηκε. Επανήλθε στην πολιτική πολλά χρόνια αργότερα. Εξελέγη Πρόεδρος στο β΄ γύρο (2000) με 56,7% και επανεξελέγη στις 10 Δεκεμβρίου 2004, με 52,4%. Στις 29 Ιανουαρίου 2007 ανέλαβε την προεδρία της Αφρικανικής Ένωσης. Τον διαδέχθηκε στην προεδρία της χώρας ο Τζον Άτα Μιλς.

Εξωτερικοί σύνδεσμοι 
 Κυβέρνηση της Γκάνας
 Γραφείο Προέδρου της Γκάνας

Κουφουρ
Εγκαυστική

Η εγκαυστική ζωγραφική, ονομάζεται και "ζωγραφική με ζεστό κερί",  είναι η δημιουργία ζωγραφικών έργων με τη χρήση θερμασμένου κεριού στο οποίο έχει προστεθεί χρωστική ουσία. Το υλικό αυτό, στην υγρή ή στην πιο συμπυκνωμένη μορφή του (πάστα), απλώνεται στη επιφάνεια, συνήθως ξύλινη αλλά και σε καμβά ή άλλα υλικά.

Η απλούστερη μίξη στη εγκαυστική μπορεί να γίνει προσθέτοντας χρώμα σκόνης σε κερί μέλισσας. Υπάρχουν και άλλες συνταγές που μπορούν να χρησιμοποιηθούν, κάποιες από τις οποίες περιλαμβάνουν και άλλα είδη κεριού, ρητίνη Δαμάρεως, λινέλαιο ή άλλα συστατικά. Μπορεί να χρησιμοποιηθεί με αγνό χρώμα σκόνης ή σε μίγματα με χρώματα λαδιού ή άλλες χρωστικές.

Μεταλικά εργαλεία ή ειδικά πινέλα χρησιμοποιούνται για να σχηματίσουν το χρωματικό μείγμα πριν αυτο κρυώσει. Επίσης θερμά μεταλλικά εργαλεία μπορούν να χρησιμοποιηθούν για να μορφοποιήσουν το χρωματικό μείγμα που έχει προηγουμένως ζωγραφιστεί και κρυώσει πάνω στη ζωγραφική επιφάνεια. 
Σήμερα, εργαλεία όπως θερμαντικές λάμπες, πιστόλια θερμού αέρα και άλλες μέθοδοι θέρμανσης μπορούν να χρησιμοποιηθούν για να δώσουν στο καλλιτέχνη τη δυνατότητα να επεκτείνει το χρόνο που μπορεί να δουλέψει με το υλικό. 

Επειδή το κερί χρησιμοποίειται ως συνδετικό υλικό, τα εγκαυστικά έργα μπορούν να σκαλιστούν το ίδιο καλά οπως ζωγραφίζονται. Άλλα υλικά μπορούν να ενθυλακωθούν ή κολληθούν στη επιφάνεια η κατά στρώματα, χρησιμοποιώντας το εγκαυστικό υλικό για να τα "δέσει" στη επιφάνεια.

Αυτή η τεχνική χρησιμοποήθηκε στα πορτραίτα Φαγιούμ της Αιγύπτου το 100-300 μ.Χ., στην Παναγία Βλαχερνίτισσα και άλλες προγεννέστερες εικόνες όπως και σε πολλά έργα του 20ου αιώνα, όπως δημιουργίες του Τζάσπερ Τζονς και του Μαουρίτσιο Τουσαίν.

Πηγές 
Mayer, Ralph. The Artist's Handbook of Materials and Techniques Viking Adult; 5th revised and updated edition, 1991. ISBN 0670837016

Βλέπε επίσης
 Ο Χριστός Παντοκράτωρ (αγιογραφία του Σινά)

Εξωτερικοί σύνδεσμοι 
Working with Encaustic wax paintings (images and text).
CraftBoard (look for "Waxing Brighter")
Παράδειγμα εγκαυστικής τεχνικής

Τεχνικές ζωγραφικής
Ταγματάρχης

Ο Ταγματάρχης (τχης, ή Επίλαρχος, επχος, για τα Τεθωρακισμένα και παλαιότερα το Ιππικό) είναι ανώτερος βαθμός αξιωματικού (OF-3) του ελληνικού Στρατού Ξηράς. Ο βαθμός του ταγματάρχη είναι στρατιωτικός βαθμός όλων των όπλων του Στρατού Ξηράς (εκτός, παλαιότερα, του Ιππικού) και της πάλαι ποτέ Χωροφυλακής.

Ιεραρχικά, ο ταγματάρχης είναι κατώτερος του αντισυνταγματάρχη και ανώτερος του λοχαγού (παλαιότερα του υποταγματάρχη. Αντιστοιχεί με τον βαθμό του πλωτάρχη του Πολεμικού Ναυτικού και του Λιμενικού Σώματος, του επισμηναγού της Πολεμικής Αεροπορίας, του Αστυνόμου Α΄ της Ελληνικής Αστυνομίας και του Επιπυραγού της Πυροσβεστικής.
Συμπληρωματικά,στον βαθμού του ταγματάρχη μπορούν να φτάσουν και οι δόκιμοι έφεδροι αξιωματικοί (ΔΕΑ). Συνήθως μετά από κάποια δωρεά στον ελληνικό στρατό ή κάποια άλλη σημαντική δωρεά.
Στους αγγλόφωνους στρατούς ο αντίστοιχος βαθμός καλείται Major.

Ετυμολογία 
Η λέξη ταγματάρχης προέρχεται από το τάγμα (γενική: τάγματος) + άρχω (διοικώ).

Στρατιωτική καριέρα 
Οι ταγματάρχες ξεκινούν ως απόφοιτοι της Σχολής Ευελπίδων, φέροντας το βαθμό του ανθυπολοχαγού και συνήθως μετατίθενται σε κέντρα νεοσυλλέκτων. Μετά από χρόνια υπηρεσίας φτάνουν στο βαθμό του ταγματάρχη (σε ηλικία τουλάχιστον 34 - 36 ετών). Επίσης στον βαθμό του Ταγματάρχη με 32 έτη περίπου υπηρεσίας προάγονται και αξιωματικοί οι οποίοι προέρχονται από την Σχολή Μονίμων Υπαξιωματικών (ΣΜΥ). Αρχικά, συνήθως, εργάζονται σε επιτελικά γραφεία, ως υποδιοικητές Ανεξαρτήτων Μονάδων, ή και ως διοικητές Ανεξαρτήτων Υπομονάδων.

Αν και από τη σύνθεση της λέξης ταγματάρχης υποδηλώνεται, ότι πρόκειται για τον διοικητή του τάγματος, εντούτοις, αυτό δεν ισχύει κατά κανόνα στη σημερινή εποχή. Αρχικά, οι ταγματάρχες διοικούσαν τα (εξαρτημένα) τάγματα των Συνταγμάτων, όμως όταν δημιουργήθηκαν τα ανεξάρτητα Τάγματα του Στρατού Ξηράς, άρχισαν να αναλαμβάνουν καθήκοντα υποδιοικητή σε αυτά, καθώς η διοίκηση ανατέθηκε στους ανώτερους αντισυνταγματάρχες. Προβλέπεται, πάντως, οι ταγματάρχες να τοποθετούνται ως διοικητές ανεξάρτητων λόχων και, αν χρειαστεί, ως διοικητές ταγμάτων.

Ιστορικό
Το φθινόπωρο του 1829, έπειτα από τη Μάχη της Πέτρας, ο τότε Κυβερνήτης της Ελλάδας Ιωάννης Καποδίστριας, στο πλαίσιο προσπάθειας για εκσυγχρονισμό των ελληνικών στρατευμάτων διέλυσε τις χιλιαρχίες και δημιούργησε 13 ελαφρά τάγματα. Θέσεις ευθύνης και αρμοδιότητας σε αυτούς τους σχηματισμούς ορίστηκαν οι ακόλουθες:
 Διοικητής (ταγματάρχης)
 Υποταγματάρχης, ο υποδιοικητής του τάγματος
 Υπασπιστής, με βαθμό υπολοχαγού
 Καταλυματίας, με βαθμό υπολοχαγού
 Σημαιοφόρος, με βαθμό ανθυπολοχαγού
 σαλπιγκτές, ιερέας.

Διακριτικό 
Το διακριτικό της στολής του ταγματάρχη στον Στρατό Ξηράς είναι η χρυσή φλογοφόρος ροιά (= φλογοφόρος σφαίρα) με ένα αστέρι χρυσό, σε κάθετη διάταξη (σε κάθε επωμίδα) και μία σειρά χρυσής δάφνης στο γείσο του πηλήκιου της στολής εξόδου.

Δείτε επίσης 

 Βαθμοί και διακριτικά των αξιωματικών του στρατού ξηράς των μελών του ΝΑΤΟ
 Υποταγματάρχης
 Επιλοχαγός
 Πρωθυπολοχαγός

Παραπομπές 

Στρατιωτικοί βαθμοί
Γύρος

Ο γύρος, είναι ελληνικό παραδοσιακό έδεσμα που παρασκευάζεται από κομμάτια χοιρινού κρέατος ή κοτόπουλου μαγειρεμένα με ειδικό τρόπο.

Ιστορία 
Οι ρίζες του γύρου πιθανώς να ανάγονται στην Οθωμανική κουζίνα του 17ου αι. και συγκεκριμένα το "Cağ kebabı", ένα φαγητό το οποίο θυμίζει αρκετά γύρο ψημένο οριζοντίως κοντά σε φλόγα. Το ντονέρ κεμπάπ, από το οποίο προήλθε ο γύρος, υποστηρίζεται πως αναπτύχθηκε είτε το 1850, από τον İskender Efendi στην Προύσα, είτε το 1830 από τον Hamdi Usta στην Κασταμονή.

Η πιθανότερη εκδοχή για την άφιξη του γύρου στην Ελλάδα αποδίδει το γεγονός στους μικρασιάτες πρόσφυγες από την Σμύρνη και την Κωνσταντινούπολη, οι οποίοι έφεραν το ντονέρ κεμπάπ μαζί τους μετά την ανταλλαγή των πληθυσμών το 1922-23. Σταδιακά, το ντονέρ μετεξελίχθηκε σε γύρο με την αλλαγή του ονόματος και την απαγόρευση της χρήσης κιμά από την δικτατορία, λίγο πριν την πτώση της. Αφού εξαπλώθηκε σε κάθε γωνιά της Ελλάδας, ταξίδεψε και στις Ηνωμένες Πολιτείες και την Αυστραλία από Έλληνες πρόσφυγες.

Σήμερα, ο γύρος έχει καθιερωθεί στην κορυφή της Ελληνικής κουζίνας, και αποτελεί μαζί με τις παραλλαγές του ένα από τα πιο δημοφιλή πιάτα έτοιμου φαγητού παγκοσμίως. Ελληνικοί φορείς της βιομηχανίας κρέατος, σε συνεννόηση με το Υπουργείο Αγροτικής Ανάπτυξης & Τροφίμων, βρίσκεται σε διαδικασία κατοχύρωσης του γύρου ως Εγγυημένο Παραδοσιακό Ιδιότυπο Προϊόν (ΕΠΙΠ) και ως Προστατευόμενη Γεωγραφική Ένδειξη (ΠΓΕ) στην Ευρωπαϊκή Ένωση.

Ετυμολογία 
Ο γύρος πήρε το όνομά του από την ελληνική λέξη "γύρα", ή αλλιώς περιστροφή, γύρω από τον άξονά της, που κάνει το κρέας στην κατακόρυφη μεταλλική σούβλα όπου περνιέται για να ψηθεί με τη φωτιά στη μια πλευρά.

Η λέξη γύρος προέκυψε από την ονομασία του ντονέρ κεμπάπ, η οποία προέρχεται από την τουρκική λέξη "dönmek", που σημαίνει "γυρίζω".

Υλικά και σερβίρισμα 

Ο γύρος παρασκευάζεται κυρίως με κρέας χοιρινό ή κοτόπουλου, αν και γίνονται παραλλαγές με κρέας αρνιού και κιμά. Προσφέρεται τυλιγμένος σε πίτα, σε μερίδα, σε σκεπαστή πίτα με τυρί και σως ή ως συστατικό σε διάφορες σαλάτες.

Συχνά συνοδεύεται από ντομάτα, κρεμμύδι και τηγανητές πατάτες, και κάποια σως (ή αλοιφή στην Θεσσαλονίκη) όπως τζατζίκι ή γιαούρτι, ροζ ή κίτρινη σως, κέτσαπ και μουστάρδα. Στην Κέρκυρα μπορεί να σερβιριστεί και με σάλτσα στιφάδου, ενώ στην Κρήτη συνοδεύεται από μεγάλη ποσότητα πάπρικας.

Παρόμοια φαγητά 
Ο γύρος έχει πολλές ομοιότητες με το αραβικό σαουαρμά, το μεξικάνικο τάκος αλ παστόρ, και φυσικά το τούρκικο ντονέρ κεμπάπ.

Στην Τουρκία, μπορεί κανείς να βρει ντονέρ παρασκευασμένο, πέραν του μοσχαρίσιου κρέατος, και με κοτόπουλο, ψάρι, ή και σουτζούκι. Σερβίρεται σε σάντουιτς από λευκό ψωμί, μέσα σε πίτα, μερίδα, τυλιχτό σε λαβάς με προαιρετικό τυρί και κόκκινη σάλτσα, πάνω σε πιλάφι, ή πάνω σε κομματάκια πίτας και περιχυμένο με γιαούρτι, σάτλσα ντομάτας και λιωμένο βούτυρο (το λεγόμενο "İskender kebap").

Δείτε επίσης 
 Ντόνερ κεμπάπ
 Σουβλάκι
Σαουαρμά
Τάκος αλ παστόρ

Παραπομπές

Εξωτερικοί σύνδεσμοι 

 Σουβλάκι ή καλαμάκι?
 «Σάντουιτς ελληνοτουρκικό με γαλλικό ψωμάκι», ΤΑ ΝΕΑ , 09/08/2005, Σελ.: N16

Ελληνική κουζίνα
Φαστ φουντ
Πρόχειρα φαγητά της ελληνικής κουζίνας
Τρόφιμα με βάση το κρέας
Γιάννης Τσιμιτσέλης

Ο Γιάννης Τσιμιτσέλης (Ζυρίχη, 28 Ιουλίου 1981) είναι Έλληνας ηθοποιός και τηλεπαρουσιαστής.

Βιογραφικό 
Γεννήθηκε στις 28 Ιουλίου 1981 στη Ζυρίχη αλλά μεγάλωσε στο χωριό Γαλατάς Μεσολογγίου και μετέπειτα στη Πάτρα. Κατάγεται από το Κρυονέρι Αιτωλοακαρνανίας.  Το 1999, σε ηλικία 18 ετών, εγκαταστάθηκε στην Αθήνα, προκειμένου να σπουδάσει στη Δραματική Σχολή "Ίασμος" του Βασίλη Διαμαντόπουλου, από όπου και αποφοίτησε.

Προσωπική ζωή 
Το 2009 έγινε ζευγάρι με την ηθοποιό Βάσω Λασκαράκη, την οποία γνώρισε στα γυρίσματα της σειράς "Η Πολυκατοικία" όπου συμπρωταγωνιστούσαν. Παντρεύτηκαν με πολιτικό γάμο τον Οκτώβριο του 2013 και λίγο αργότερα, στις 10 Νοεμβρίου 2013, γεννήθηκε η κόρη τους, Ευαγγελία Τσιμιτσέλη. Στις 28 Σεπτεμβρίου 2017 ανακοίνωσαν το χωρισμό τους.  

Από το 2018 είναι ζευγάρι με την ηθοποιό Κατερίνα Γερονικολού, με την οποία γνωρίστηκε στα γυρίσματα της ταινίας "The Bachelor".

Θεατρογραφία

Φιλμογραφία

Τηλεόραση

Κινηματογράφος

Βίντεο Κλιπ

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες κωμικοί
Έλληνες άνδρες τηλεπαρουσιαστές
Έλληνες τηλεπαρουσιαστές
Ίλυα Λιβυκού

Η Ίλυα Λιβυκού (1919 - 6 Σεπτεμβρίου 2002) ήταν Ελληνίδα ηθοποιός.

Βιογραφία 
Γεννήθηκε ως Αμαλία Χατζάκη στο Ηράκλειο. Αρχικά ασχολήθηκε με τον ακοντισμό και σπούδασε νομικά στην Αθήνα. Έδωσε όμως εξετάσεις και αποφοίτησε με άριστα από τη Δραματική Σχολή του Βασιλικού Θεάτρου. Έπαιξε σε πολλές ταινίες. Στον κινηματογράφο εμφανίστηκε για πρώτη φορά με το έργο Οι Γερμανοί ξανάρχονται του Αλέκου Σακελλάριου (1948). 

Έκανε την πρώτη της εμφάνιση στο θέατρο το 1947 και από το 1948 ως το 1960 έπαιζε με τον Βασίλη Λογοθετίδη. Εγκατέλειψε το θέατρο το 1984.

Προσωπική ζωή 
Σύζυγός της υπήρξε ο Αγησίλαος Κοζύρης με τον οποίο απέκτησε 3 παιδιά. Στη συνέχεια υπήρξε σύντροφος του ηθοποιού Βασίλη Λογοθετίδη, μέχρι το θάνατό του (1960). Το 1986 δέχτηκε τεράστιο πλήγμα όταν έχασε από καρκίνο την κόρη της Εύα.

Θάνατος 
Πέθανε στις 6 Σεπτεμβρίου 2002, σε ηλικία 83 ετών, μόνη της στην Κυψέλη, έπειτα από εγκεφαλικό επεισόδιο. Κηδεύτηκε στην Καισαριανή δίπλα από την αγαπημένη της κόρη.

Χαρακτηριστική ατάκα σκηνή

Στην ταινία "Ούτε γάτα ούτε ζημιά" 
Λαλάκης Μακρυκώστας: "Πρόσεξε καλά γιατί εγώ δεν τρώω άχυρα"

Κα Μακρυκώστα: "Το βρίσκω πολύ φυσικό. Άχυρα τρώνε μόνο τ' άλογα."

Φιλμογραφία

Τηλεόραση 

Απόρρητος φάκελος 27

Θέατρο 

Συμπληρωματικός κατάλογος θεατρικών παραστάσεων, στις οποίες συμμετείχε η Ι. Λιβικού, ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες αθλήτριες του ακοντισμού
Τσάμπιονς Λιγκ

Ο όρος Τσάμπιονς Λιγκ μπορεί να αναφέρεται:

Ποδόσφαιρο

Άνδρες
 ΟΥΕΦΑ Τσάμπιονς Λιγκ, μια ετήσια Ευρωπαϊκή διασυλλογική διοργάνωση της UEFA
 Στον στον ύμνο του ΟΥΕΦΑ Τσάμπιονς Λιγκ: Κύπελλο Πρωταθλητριών Ομάδων Ευρώπης (Ύμνος)
 ΚΟΝΚΑΚΑΦ Τσάμπιονς Λιγκ, μια ετήσια διοργάνωση για συλλόγους από τη Βόρεια Αμερική, την Κεντρική Αμερική και την Καραϊβική της ΚΟΝΚΑΚΑΦ

 ΑΦΚ Τσάμπιονς Λιγκ, μια ετήσια Ασιατική διασυλλογική διοργάνωση της Ασιατικής Συνομοσπονδίας Ποδοσφαίρου

 ΚΑΦ Τσάμπιονς Λιγκ, μια ετήσια Αφρικανική διασυλλογική διοργάνωση της Αφρικανικής Συνομοσπονδίας Ποδοσφαίρου

 ΟΦΚ Τσάμπιονς Λιγκ, μια ετήσια διοργάνωση για συλλόγους από την Ωκεανίας της Ποδοσφαιρικής Συνομοσπονδίας Ωκεανίας

Γυναίκες
 ΟΥΕΦΑ Τσάμπιονς Λιγκ Γυναικών, μια ετήσια Ευρωπαϊκή διασυλλογική διοργάνωση της UEFA

Άλλα αθλήματα
 Μπάσκετμπολ Τσάμπιονς Λιγκ, μια ετήσια Ευρωπαϊκή διασυλλογική διοργάνωση καλαθοσφαίρισης της FIBA

 CEV Τσάμπιονς Λιγκ, μια ετήσια Ευρωπαϊκή διασυλλογική διοργάνωση πετοσφαίρισης της Ευρωπαϊκής Συνομοσπονδίας Πετοσφαίρισης

 ΕΟΧ Τσάμπιονς Λιγκ, μια ετήσια Ευρωπαϊκή διασυλλογική διοργάνωση χειροσφαίρισης της Ευρωπαϊκής Ομοσπονδίας Χειροσφαίρισης

 ΕΟΧ Τσάμπιονς Λιγκ Γυναικών, μια ετήσια Ευρωπαϊκή διασυλλογική διοργάνωση χειροσφαίρισης γυναικών της Ευρωπαϊκής Ομοσπονδίας Χειροσφαίρισης

 LEN Τσάμπιονς Λιγκ, μια ετήσια Ευρωπαϊκή διασυλλογική διοργάνωση υδατοσφαίρισης της Ευρωπαϊκής Ομοσπονδίας Κολύμβησης
Αμμουλιανή Χαλκιδικής

Η Αμμουλιανή είναι ένα νησάκι στον κόλπο του Αγίου Όρους, απέναντι από την Τρυπητή. Πρόκειται για το μοναδικό κατοικημένο νησί στη Χαλκιδική. Έχει έκταση περίπου 4,5 τετραγωνικά χιλιόμετρα και απέχει 120 χιλιόμετρα από τη Θεσσαλονίκη. Παλιότερα ήταν μετόχι της Μονής Βατοπεδίου ενώ μετά το 1925 έγινε τόπος εγκατάστασης Μικρασιατών προσφύγων. Σήμερα υπάγεται διοικητικά στον Δήμο Αριστοτέλη και έχει 529 μόνιμους κατοίκους (Ελληνική απογραφή 2011), που ασχολούνται με την αλιεία και τον τουρισμό. Κεντρικός ναός είναι του Αγίου Νικολάου, που χτίστηκε το 1865. Στο νησί λειτουργούν νηπιαγωγείο και δημοτικό σχολείο, ενώ υπάρχουν φαρμακείο, σούπερ-μάρκετ, κρεοπωλείο κ.ά. Κάθε χρόνο τιμάται ο Άγιος Γεώργιος τον Απρίλιο. Αξιοθέατο, εκτός από τον παλαιό ναό είναι και ο αρσανάς στο λιμάνι, που αποτελεί τυπικό δείγμα αγιορείτικης αρχιτεκτονικής. Το νησί συνδέεται με φεριμπότ από την ακτή της Τρυπητής (120 χλμ. από Θεσσαλονίκη) και η απόσταση είναι μόλις 2 ναυτικά μίλια.

Στο νησί κυριαρχεί το πράσινο, μιας και είναι κατάφυτο από ελιές και χαμηλή βλάστηση.

Η Αμμουλιανή έχει πολλές παραλίες (Αλυκές, Άγιος Γεώργιος, Μεγάλη Άμμος, Καραγάτσια κ.α.). Κοντά βρίσκονται και τα νησάκια (Δρένια), απέναντι από τη Μ. Άμμο, όπου μπορεί κάποιος να φτάσει νοικιάζοντας βάρκα.

Δ.δ. Αμμουλιανής 
Με την εφαρμογή του Σχεδίου Καποδίστριας, η Αμμουλιανή αποτέλεσε και Δημοτικό Διαμέρισμα, που αριθμούσε 564 κατοίκους συνολικά το 2001. Οι οικισμοί που το συγκροτούν είναι:
 Αμμουλιανή  (νησίδα) [ 542 ]
 τα Δρένια (νησίδα) [ 0 ], ακατοίκητη. Πρόκειται για δύο νησιά, που οι ντόπιοι αποκαλούν «Γαϊδουρονήσια».
 το Λιμάνι [ 5 ]
 η Τρυπητή [ 17 ].

Εξωτερικοί σύνδεσμοι 
 Πληροφορίες για την Αμμουλιανή
 

Δήμος Αριστοτέλη
Νησιά της Ελλάδας
Χωριά του νομού Χαλκιδικής
Κώστας Καπνίσης

Ο Κώστας Καπνίσης (20 Νοεμβρίου 1920 – 4 Ιουλίου 2007) ήταν Έλληνας μαεστρος .

Η ζωή του 
Γεννήθηκε στην Αθήνα στις 20 Νοεμβρίου του 1920. Οι γονείς του ήταν ο Χρήστος Καπνίσης, ράφτης στο επάγγελμα, και η Αφροδίτη Βουγιούκα που ήταν πιλοποιός. Είχαν τα εργαστήρια-μαγαζιά τους δίπλα δίπλα στην Στοά Αρσακείου (Ορφέα). Ο πατέρας του, με καταγωγή από τη Ζάκυνθο έπαιζε κιθάρα και τραγουδούσε. Ο Κώστας και ο ένα χρόνο μικρότερος αδελφός του Μιχάλης σπούδασαν μουσική από πολύ νεαρή ηλικία (5 ετών), ο ένας πιάνο και ο άλλος βιολί.  Ο Κώστας συνέχισε τις σπουδές του στο Ελληνικό Ωδείο και το 1943 πήρε μαθήματα από τον Νίκο Σκαλκώτα και στη συνέχεια από τους Γεώργιο Βώκο, Μάριο Βάρβογλη και Γιάννη Παπαϊωάννου. Από το 1939 συνθέτει και από το 1941 εισέρχεται στο τότε Εθνικό Ίδρυμα Ραδιοφωνίας (σημερινή ΕΡΤ) στη δημιουργία ελαφράς ορχήστρας.

Ο Κώστας Καπνίσης είχε γράψει τη μουσική περισσοτέρων από 110 κινηματογραφικών ταινιών, τραγουδιών, ντοκιμαντέρ, και μουσικών θεατρικών παραστάσεων (μιούζικαλ). Επίσης είχε κάνει πολλές ενορχηστρώσεις και διασκευές. Μέλος της Ένωσης Ελλήνων Μουσουργών, διετέλεσε και πρόεδρος του Πανελλήνιου Μουσικού Συλλόγου (περίοδο 1965-1967) και αντιπρόεδρος της Ομοσπονδίας Μουσικών 1966-1967.

Έλαβε μέρος σε πολλά Φεστιβάλ μεταξύ των οποίων στην Ισπανία το 1962, στη Βραζιλία το 1966 και το 1967, στη Χιλή το 1974, και δύο φορές στη Ρωσία το 1963 και το 1966.

Είχε τιμηθεί με Χρυσό Μετάλλιο στο Φεστιβάλ Τραγουδιού της Βραζιλίας (1967), Βραβείο καλλίτερης μουσικής στη ταινία Τα χέρια (Θεσσαλονίκη 1962) καθώς και ιδιαίτερα βραβεία για τη μουσική των ταινιών Πανικός (1969), και Αλέξανδρος ο Μέγας στην Ιστορία και τον θρύλο (Θεσσαλονίκη 1977).

Το 1993, έκανε τις περίφημες ενορχηστρώσεις στο δίσκο της Αλέξιας, Η Αλέξια ερμηνεύει τα κλασικά, μια ακόμη μεγάλη παραγωγή με ελληνικά τζαζ τραγούδια από τις δεκαετίες του ’20 έως και του ’60. Στο δίσκο η Αλέξια τραγούδησε το πρώτο τραγούδι που είχε γράψει ο Κώστας Καπνίσης το 1937 με τίτλο "Γελάς".

Ο δίσκος ηχογραφήθηκε με τη Συμφωνική Ορχήστρα της Βουλγαρίας, η παραγωγή ήταν του Μάκη Δελαπόρτα και περιέχει τρία ντουέτα με το Βλάσση Μπονάτσο, τη Ζωή Κουρούκλη και τη Ρένα Βλαχοπούλου, μια μορφή-σύμβολο του παλιού ελληνικού κινηματογράφου. Το άλμπουμ έγινε τριπλά πλατινένιο στην Ελλάδα και την Κύπρο. 

Ο Κώστας Καπνίσης ήταν μόνιμος κάτοικος Παλαιού Φαλήρου. Πέθανε στις 4 Ιουλίου του 2007, στο νοσοκομείο "Μετροπόλιταν", όπου είχε εισαχθεί έπειτα από χρόνια προβλήματα υγείας.

Πηγές

"Who's Who 1979" σ.254.
, σελ.263-267

Εξωτερικοί σύνδεσμοι
Κώστας Καπνίσης στον Πανδέκτη, του Εθνικού Ιδρύματος Ερευνών

Έλληνες συνθέτες
Έλληνες συνθέτες μουσικής ταινιών
Συμμετρικό πολυώνυμο



Ορισμός

  ο δακτύλιος των πολυωνύμων στις μεταβλητές  με συντελεστές απο το μοναδιαίο δακτύλιο  και  η συμμετρική ομάδα βαθμού n.

Ένα πολυώνυμο  θα καλείται συμμετρικό (symmetric polynomial) αν ισχύει ότι 

 
για κάθε μετάθεση π.

Παράδειγματα

Τα ακόλουθα πολυώνυμα είναι συμμετρικά 

 

.....

Τα πολυώνυμα αυτά καλούνται στοιχειώδη συμμετρικά πολυώνυμα (elementary symmetric polynomials) και προκύπτουν (με προσέγγιση προσήμου),ως συντελεστές του πολυωνύμου 

Πολυώνυμα
Τρόλεϊ

Τρόλεϊ ή τρόλλεϋ ονομάζεται ο ειδικός ρευματολήπτης μετακινούμενου ηλεκτροκινητήρα που σύρεται σε ηλεκτροφόρο γυμνό σύρμα. Κατ' επέκταση τα ηλεκτροκίνητα μέσα που λειτουργούν εξ ανάγκης με τέτοιας μορφής ρευματολήπτες ονομάσθηκαν ομοίως «τρόλεϊ μπας» ή κοινώς τρόλεϊ.

Το όχημα τρόλεϊ είναι ουσιαστικά ένα ηλεκτρικό λεωφορείο. Η τροφοδοσία με ηλεκτρικό ρεύμα δεν γίνεται με κάποια μπαταρία, αλλά από δύο «κεραίες» που είναι τοποθετημένες στην οροφή του και συνδέονται με ηλεκτρικό δίκτυο, το οποίο είναι τοποθετημένο κατά μήκος των προεπιλεγμένων διαδρομών.

Τα τρόλεϊ είναι ιδιαίτερα φιλικά προς το περιβάλλον, καθώς χρησιμοποιούν μόνο ηλεκτρικό ρεύμα με αποτέλεσμα να μην ρυπαίνουν την ατμόσφαιρα. Βέβαια η φιλικότητά τους προς το περιβάλλον εξαρτάται και από τον τρόπο παραγωγής του ρεύματος, το οποίο καταναλώνουν. Το θετικό όμως είναι ότι δεν συμβάλλουν στη ρύπανση του ήδη επιβαρυμένου από το φωτοχημικό νέφος αστικού περιβάλλοντος. Από την άλλη, ως μέσο σταθερής τροχιάς και μάλιστα όχι αυτόνομης, είναι σχετικά αργό. Η κίνηση του τρόλεϊ είναι ευάλωτη τόσο σε εμπόδια που μπορεί να βρεθούν στον δρόμο του, τα οποία ακινητοποιούν όλα τα τρόλεϊ της ίδιας γραμμής που επέρχονται, όσο και από τις αδυναμίες του ίδιου του ηλεκτρικού δικτύου από το οποίο τροφοδοτείται. Στα σύγχρονα τρόλεϊ όμως, αυτά τα αρνητικά στοιχεία έχουν ξεπεραστεί δεδομένου ότι εκτός του ηλεκτρικού, διαθέτουν & 2ο κινητήρα που λειτουργεί επί το πλείστον με ντίζελ & έτσι σε περίπτωση εμποδίου π.χ. συγκέντρωσης ή πορείας, μπορούν να λειτουργήσουν ως λεωφορεία εκτελώντας το δρομολόγιο από διαφορετικούς δρόμους.

Ιστορία 

Η εφεύρεση του τρόλεϊ χρονολογείται στις 29 Απριλίου 1882, όταν ο Βέρνερ φον Ζίμενς έθεσε σε λειτουργία το Ελέκτρομοουτ, το πρώτο τρόλεϊ του κόσμου.

Το τρόλλεϊ στην Ελλάδα 

 Αθήνα

Στην Αθήνα τα τρόλλεϊ ανήκουν στην Ο.ΣΥ. (Οδικές Συγκοινωνίες Α.Ε.) μέλος του ομίλου Ο.Α.Σ.Α. (Οργανισμός αστικών συγκοινωνιών Αθηνών Α.Ε.). 

 Θεσσαλονίκη

Υπήρξε μελέτη του 1957 για τη Θεσσαλονίκη, στις γραμμές:

Γραµµή Ι (Νέος Σιδηροδροµικός Σταθµός – Χαριλάου) και

Γραµµή ΙΙ (Νέος Σιδηροδροµικός Σταθµός – Αποθήκη).

Επίσης, προέβλεπε οχήµατα 100 θέσεων και δροµολόγια με συχνότητα µικρότερης των 3 λεπτών, ωστόσο το αρμόδιο υπουργείο μεταφορών υπήρξε αρνητικό για την προοπτική αυτή. 

Στις 20 Δεκεμβρίου 1961 υπήρξε απόφαση του Υπουργού Συγκοινωνιών Δ.Βρανόπουλου για κυκλοφορία στις οδούς Εγνατία και Τσιμισκή τρόλεϊ με τοποθέτηση καλωδίων από την ΔΕΗ και προμήθεια του τροχαίου υλικού ως τα τέλη του 1962, ωστόσο δεν υπήρχε περαιτέρω εξέλιξη στο θέμα.

Παραπομπές

Εξωτερικοί σύνδεσμοι 

Ο.ΣΥ. (Οδικές Συγκοινωνίες Α.Ε.)
 leoforeia.gr - Σελίδα με πληροφορίες, φωτογραφίες και συζητήσεις για τα λεωφορεία και τα τρόλεϊ

Οχήματα
Βιώσιμη κινητικότητα
Άρθουρ Σάλιβαν

Ο Σερ Άρθουρ Σίμορ Σάλιβαν (Sir Arthur Seymour Sullivan, Λονδίνο, 13 Μαΐου 1842 - Λονδίνο, 22 Νοεμβρίου 1900) ήταν Άγγλος συνθέτης ελαφριάς όπερας (ή πιο σωστά οπερέτας), ο πιο σημαντικός συνθέτης της χώρας του κατά τον 19ο αιώνα. Στη μουσική του κυριαρχεί η ζωντάνια και η ευθυμία, ενώ επίσης προσπαθεί, και πολύ επιτυχώς μάλιστα, να ακούγονται όσο το δυνατόν πιο πολύ οι διάλογοι των έργων του, ενώ αποτέλεσε πρότυπο για τους συνθέτες των μιούζικαλ,
ξεκινώντας από τον Βίκτωρ Χέρμπερτ στις αρχές του 20ου αιώνα και φθάνοντας ως τον σύγχρονό μας Άντριου Λόιντ Βέμπερ. Εν ολίγοις ήταν ένας συνθέτης που σημάδεψε την παράδοση της αγγλικής και γενικότερα της αγγλοσαξωνικής μουσικής, χρωστώντας μεγάλο μέρος της επιτυχίας του στη συνεργασία του με τον λιμπρετίστα και χιουμορίστα Γουίλιαμ Σβένκ Γκίλμπερτ (William Schwenk Gilbert, 1836-1906) με τον οποίο συνεργάστηκε για 25 χρόνια (1871-1896).

Πριν ακόμα ασχοληθεί με την όπερα, ο Σάλιβαν έγραψε κυρίως ορχηστρική (όπως μια συμφωνία και ένα κοντσέρτο για τσέλο) και εκκλησιαστική μουσική (π.χ. το ορατόριο Ο Άσωτος υιός). Τον Γκίλμπερτ γνώρισε το 1870 από τον φίλο του Ρίτσαρντ Μπάρκερ και από τον επόμενο χρόνο γράψαν την πρώτη τους όπερα, με τίτλο Θέσπις. Ακολούθησαν πολλές συνεργασίες, οι περισσότερες από τις οποίες σημείωσαν τεράστια επιτυχία, όπως το Πίναφορ (1878), οι Πειρατές (1879), η Ιολάνθη (1882), η Πριγκίπισσα Άιντα (1884), ο Μικάντο (1885), οι Υπαξιωματικοί της Φρουράς (1888) και οι Γονδολιέροι (1889). Μεγάλες επιτυχίες του σε συνεργασία με άλλους λιμπρετίστες υπήρξαν ο Ιβανόης (1891) και το Ρόδο της Περσίας (1899).

Ο Σάλιβαν πέθανε στις 22 Νοεμβρίου του 1900 από οξύ πνευμονικό οίδημα και η ταφή του έγινε στον καθεδρικό ναό του Αγίου Παύλου στο Λονδίνο.

Παραπομπές 

Άγγλοι συνθέτες
Συνθέτες του Ρομαντισμού
Συνθέτες οπερέτας
Ιππότες της Λεγεώνας της Τιμής
Κρίστοφ Βίλιμπαλντ Γκλουκ

Ο  Κρίστοφ Βίλιμπαλντ Γκλουκ (Christoph Willibald Gluck, 2 Ιουλίου 1714 – 15 Νοεμβρίου 1787) ήταν βοημικής καταγωγής συνθέτης όπερας. 

Σε ηλικία 13 ετών εγκατέλειψε την πατρική εστία για να γίνει πλανόδιος μουσικός. Κατά βάση αυτοδίδακτος, εργάστηκε στην Πράγα και στη Βιέννη προτού καταλήξει στην Ιταλία. Εκεί γνωρίστηκε με τον συνθέτη Τζιοβάνι Μπατίστα Σαμαρτίνι, υπό την προστασία του οποίου ξεκίνησε το 1741 τη σταδιοδρομία του ως συνθέτης του λυρικού θεάτρου γνωρίζοντας πολλές και σημαντικές επιτυχίες. 

Το 1752 εγκαταστάθηκε οριστικά στη Βιέννη, παντρεύτηκε μια ευκατάστατη γυναίκα και συνδέθηκε στενά με την αυτοκρατορική αυλή. Οι όπερές του αυτής της περιόδου ήταν γραμμένες στα γαλλικά ή στα ιταλικά. 

Η συνεργασία του με τον λιμπρετίστα Γκαλζαμπίγκι σημάδεψε ανεξίτηλα την πορεία της όπερας ως μουσικού είδους. 

Η καινοτομία του Γκλουκ ήταν να προσθέσει δράμα στην όπερα, οδηγώντας τη σε νέα ύψη. Οι πιο δημοφιλείς του όπερες είναι οι Ορφέας και Ευριδίκη (1762), "Ο θρίαμβος της Κλέλιας" 1763,  Άλκηστη (1767), Ιφιγένεια εν Αυλίδι (1774) και Ιφιγένεια εν Ταύροις (1779).

Από το 1781 αφού έπαθε εγκεφαλικό, έγραψε πολύ λίγο. Τελικά το 1787 ύστερα από δεύτερο εγκεφαλικό πέθανε σε ηλικία 73 ετών.

Παραπομπές 

Συνθέτες της κλασικής εποχής
Συνθέτες όπερας
Γερμανοί συνθέτες κλασικής μουσικής
Γλωσσοδέτης

Πάθηση του οργάνου της γλώσσας που επιφέρει βραδύτητα ομιλίας και που προέρχεται από σύμφυση του χαλινού της γλώσσας. Θεραπεύεται με μικρή χειρουργική επέμβαση.
 Η ελληνική έκφραση "τον έπιασε γλωσσοδέτης" λέγεται σε περίπτωση τρακ, κατηγορίας ή αποκάλυψη ενοχής.
 Στην ελληνική λαογραφία ο γλωσσοδέτης  είναι μια φράση ή σειρά λέξεων που έχει σχεδιαστεί έτσι ώστε είναι δύσκολο να προφερθεί σωστά με μεγάλη ταχύτητα. Χρησιμοποιείται συνήθως σαν λεκτικό παιχνίδι μεταξύ παιδιών κατά τη διάρκεια του οποίου πρέπει κανείς να επαναλάβει ή να επαναλαμβάνει συνεχώς ταχύτερα, λέξεις που μοιάζουν μεταξύ τους, περισσότερο όμως πλαστές, και που καθίστανται έτσι δυσπρόφερτες προκαλώντας τα γέλια με τους αποτυχόντες την ορθή επανάληψη. 

Παλαιότερα αποτελούσε και "τεστ" προφορικών εισαγωγικών εξετάσεων στις στρατιωτικές Σχολές.

 Ο παπάς ο παχύς έφαγε παχιά φακή. Γιατί παπά παχύ έφαγες παχιά φακή;
 Μια πάπια, μα ποια πάπια; Μια πάπια με παπιά.
 Μπάμια μπαμιόμπαμια.
 Κούπα Κουπακόκουπα.
 Ανέβηκα στην τζιτζιριά - στην μιτζιριά - στην τζιτζιμιτζιχοτζιριά να κόψω τζίτζιρα - μίτζιρα - τζιτζιμιτζιχότζιρακι έπεσα από την τζιτζιριά - την μιτζιριά - την τζιτζιμιτζιχοτζιριάκι έχασα και τα τζίτζιρα - τα μίτζιρα - τα τζιτζιμιτζιχότζιρα.

Παράδειγμα γλωσσοδέτη της αγγλικής γλώσσας 
Η φράση στα ελληνικά: Τρεις Ελβετίδες μάγισσες πόρνες οι οποίες επιθυμούν εγχείριση αλλαγής φύλου, κοιτάζουν τρία κουμπιά Swatch ρολογιού. Ποια Ελβετίδα μάγισσα πόρνη, η οποία επιθυμεί εγχείριση αλλαγής φύλου κοιτάζει ποιο κουμπί Swatch ρολογιού; 

Μετάφραση στα αγγλικά: Three Swiss witch bitches which wish to be switched, watch three Swatch watch switches. Which Swiss witch bitch which wishes to be switched, watches which Swatch watch switch?

Η φράση στα ελληνικά: 

Μετάφραση στα αγγλικά: Moses supposes his toeses are roses,
But Moses supposes erroneously,
Moses he knowses his toeses aren't roses,
As Moses supposes his toeses to be!

Εξωτερικοί σύνδεσμοι
https://www.youtube.com/watch?v=Y8w_9tDNoHs

Εκφράσεις
Παθήσεις του στόματος
Λαογραφία
Α2 Εθνική καλαθοσφαίρισης ανδρών

Το πρωτάθλημα της Α2 εθνικής κατηγορίας μπάσκετ είναι η δεύτερη κατηγορία στην πυραμίδα του πρωταθλήματος. Καθιερώθηκε την αγωνιστική περίοδο 1986−87. Οι ομάδες προβιβάζονται στην Α1 εθνική κατηγορία ενώ αντίστοιχα υποβιβάζονται στην Β εθνική. Διεξάγεται υπό την αιγίδα της Ελληνικής Ομοσπονδίας Καλαθοσφαίρισης. Οι ομάδες της Α2 εθνικής έχουν δικαίωμα συμμετοχής στη διοργάνωση του κυπέλλου Ελλάδας.

Ιστορικό 
Το πρωτάθλημα της Α2 κατηγορίας μπάσκετ καθιερώθηκε την αγωνιστική περίοδο 1986−87. Εκτός από την άνοδο στην Α1 κατηγορία για τις πρώτες ομάδες της κατάταξης, τις 4 πρώτες σαιζόν της ιστορίας της Α2 (έως το 1989−90), οι ομάδες είχαν δικαίωμα εισόδου στα play off του πρωταθλήματος προκειμένου να διεκδικήσουν την έξοδό τους στο Κύπελλο Κόρατς. Από το 1990−91, περίοδο που σταμάτησε να ισχύει, ο τίτλος της κατηγορίας ως «Α» είναι περισσότερο συμβολικός, αφού στην ουσία πρόκειται για δεύτερη κατηγορία.

Η σεζόν 2019-20 διακόπηκε πρόωρα εξαιτίας της πανδημίας του covid-19 με την ανακήρυξη των πρωταθλητών και των ομάδων που ανέβηκαν. Το καλοκαίρι του 2020 αποφασίστηκε η αναδιάρθρωση των κατηγοριών εξαιτίας αυτού του γεγονότος. Η Α2 εθνική της σεζόν 2020-21 αποφασίστηκε να γίνει με 18 ομάδες αντί 16.Όμως μετά τις ανακατατάξεις του καλοκαιριού οι ομάδες παρέμειναν 16.

Πρωταθλητές

Συμμετοχές ομάδων στην Α2 Εθνική (1987-2023)

Από την καθιέρωση της Α2 εθνικής την περίοδο 1986–1987 ως σήμερα (περίοδος 2022–23),συνολικά 101 ομάδες έχουν μετάσχει, οι εξής:

Παραπομπές 

Πρωταθλημα Ανδρες Α2